תנאי שימוש ולאפליקצייתGreems

תנאי שימוש לאפליקציה

* **כללי**
  + הגישה לאפליקציה והשימוש בה, לרבות השימוש בשירות (כהגדרתו להלן), כפופים לתנאי השימוש המפורטים להלן (“תנאי השימוש”), ולכן הנך מתבקש לקרוא את תנאי השימוש בקפידה. הרישום לשימוש באפליקציה או עצם השימוש בה מעידים על הסכמתך לתנאי השימוש ולמדיניות הפרטיות של המפעילה אשר מהווה חלק בלתי נפרד מתנאי השימוש.
  + תנאי השימוש יחולו על כל פעולה שתבוצע על ידך באפליקציה ויהוו חוזה התקשרות מחייב בינך ובין המפעילה ביחס לשימושך באפליקציה.
  + המפעילה שומרת לעצמה את הזכות לשנות את תנאי השימוש, כולם או מקצתם, בכל עת, על פי שיקול דעתה הבלעדי וללא צורך במתן הודעה מראש. כל עדכון של תנאי השימוש יחייב את כל משתמשי האפליקציה ו/או השירות (כהגדרתם להלן) החל ממועד פרסומו באפליקציה ו/או באתר (כהגדרתם להלן).
  + בכל מקרה של סתירה בין הוראות תנאי שימוש אלה להוראות מסמך תנאי העסקה בה התקשרת, הוראות מסמך תנאי העסקה יגברו.
  + תנאי השימוש מנוסחים בלשון זכר, אך מתייחסים לכל המינים באופן שווה. כמו כן, כל פנייה ליחיד משמעה גם פנייה לרבים, ולהיפך.

**הגדרות**

* + “השירות” – שירות הטענת רכב חשמלי בעמדות טעינה ציבוריות של המפעילה או בעמדות טעינה בבעלות פרטית, הפתוחות לשימוש הלקוח (להלן: “עמדת/ות הטעינה”).
  + ״הלקוח” – אדם (לרבות חברה או תאגיד אחר) אשר הצטרף לשירות, , לרבות לקוח מזדמן.
  + “רכב הלקוח” – רכב או רכבים אשר את פרטיהם מסר הלקוח במועד הצטרפותו לשירות.
  + “אמצעי התשלום” – כרטיס האשראי אותו מסר הלקוח לחברה לצורך החיוב עבור השירות ו/או שירותים או מוצרים נוספים שיסופקו על ידי המפעילה.
  + “דמי הטענה” – התשלום אותו נדרש הלקוח לשלם עבור השירות.
  + “האפליקציה” – יישומון למכשיר טלפון נייד הניתן להורדה בחנויות App Store ו-Google Play, באמצעותו יכול הלקוח להירשם לשירות ולהשתמש בו.
  + “האתר” – אתר האינטרנט של המפעילה בכתובת  Greems.io
  + “הצ’יפ” – תג טעינה אלקטרוני שלקוח מקבל, ככל שמבקש זאת מהמפעילה לצורך אמצעי זיהוי בעמדת הטעינה לשם שימוש בשירות. לקוח מזדמן אינו זכאי לקבלת הצ’יפ ואינו רשאי לעשות בו שימוש.
  + “השירותים הנוספים” – שירותים אחרים מהשירות אשר המפעילה עשויה להציע ללקוח באמצעות האפליקציה מעת לעת.
  + “חשבון הלקוח” – חשבון הלקוח אצל המפעילה.
  + “יום עסקים” – יום שאינו אחד מהבאים: שישי, שבת, ערב חג, חג, חול המועד, יום בחירות ארצי או מוניציפאלי, יום שבו קיים שיבוש במהלך העבודה במשק בגין מלחמה, שביתה, מגפה, אסון טבע וכיו”ב.
  + “מוקד שירות הלקוחות” – מוקד טלפוני של המפעילה ללקוחות בנוגע לשירות בכתובת help@greems.io בימים א’ עד ה’ בין השעות 08:00-18:00 (או בהתאם לזמנים שיעודכנו מעת לעת באתר). לצורך מתן תמיכה טכנית ו/או סיוע בפתרון תקלה ו/או חסימת השירות במקרי חירום של אובדן צ’יפ ו/או או אמצעי התשלום ו/או מכשיר הטלפון הנייד של הלקוח, מוקד המפעילה ייתן מענה במשך כל שעות היממה וכל ימות השנה, למעט ערב יום כיפור ויום כיפור.
  + “פרטי הזיהוי האישי” – שם משתמש וסיסמא אישיים של הלקוח הנדרשים לצורך השימוש בשירות.
* **הצטרפות לשירות**
  + ההצטרפות לשירות אפשרית לכל אדם הכשיר לבצע פעולות משפטיות מחייבות; המחזיק בכרטיס אשראי אשר מכובד על ידי המפעילה; בעל תיבת דוא”ל פעילה; ובעל מכשיר טלפון נייד פעיל.
  + במידה והנך קטין או אינך זכאי לבצע פעולות משפטיות ללא אישור אפוטרופוס, יראו את שימושך באפליקציה כאילו נעשה לאחר קבלת אישור כאמור.
  + במעמד ההצטרפות לשירות, הלקוח יבחר סיסמא ויקבל שם משתמש הנדרשים לצורך השימוש בשירות.
  + הלקוח יספק למפעילה מידע מלא, נכון, מדויק ותקף והוא לא ייעשה שימוש בשירות תוך שימוש בזהות בדויה או התחזות לאחר. אם יתברר למנוי כי מסר לחברה מידע שגוי ו/או חלקי ו/או שאינו בר תוקף, הוא יודיע על כך למפעילה לאלתר ויתקן מידע זה.
* **השימוש באפליקציה**
  + ניתן להשתמש באפליקציה בכל עת, למעט מקרים בהם האפליקציה מושבתת לשימוש בגין החלטה של המפעילה בהתאם לשיקול דעתה ו/או לצורך תחזוקה ו/או עדכון ו/או כתוצאה מתקלה ו/או כל סיבה אחרת, לרבות במקרים של כח עליון ו/או שביתה ו/או מגפה ו/או ארוע ביטחוני ו/או הפסקת חשמל ו/או בעיה של תשתית ו/או ספק האינטרנט, וכן כתוצאה ממקרים ו/או תקלות שאינן בשליטת המפעילה. ללקוח לא תהיה כל טענה בקשר לכך כלפי המפעילה.
  + למפעילה שמורה הזכות, בכל עת, להפסיק באופן זמני ו/או קבוע את פעילות האפליקציה או חלק מסוים ממנה, ו/או למנוע גישה לאפליקציה ו/או למנוע ביצוען של פעולות מסוימות באפליקציה בהתאם להחלטתה ושיקול דעתה הבלעדי וללא הודעה מראש.
* **שימוש בשירות והתשלום עבורו**
  + השימוש בשירות נעשה בעמדות הטעינה בלבד. מיקומן של עמדות הטעינה מופיע באתר ובאפליקציה. מספרן של עמדות הטעינה הקיימות ו/או הפעילות למתן השירות אינו קבוע ויכול להשתנות מעת לעת בהתאם לשיקול דעתה הבלעדי של המפעילה, וכפי שיתעדכן באתר ובאפליקציה. ללקוח לא תעמוד כל טענה כלפי המפעילה בשל הסרה או החלפה או שינוי במיקומן של עמדות טעינה או אי פעילות זמנית למתן שירות של עמדת טעינה.
  + השימוש בשירות מתבצע באמצעות חניית רכב הלקוח בחנייה ייעודית לעמדת הטעינה הציבורית וחיבור עמדת הטעינה לרכב.
  + הלקוח יפנה את רכבו מיד בסיום מתן השירות (טעינת הרכב). אי פינוי הרכב בסיום הטעינה עלול לגרור חיובים נוספים ע״פ שיקול דעתה הבלעדי של המפעילה.
  + הפעלת עמדת הטעינה הציבורית וביצוע הטעינה בה אפשרית באחת הדרכים הבאות :
    - באמצעות האפליקציה;
    - באמצעות הצ’יפ;
    - באמצעות זיהוי הרכב, ככל שתהיה אפשרות כאמור;
  + השימוש בשירות באמצעות האפליקציה ו/או הצי’פ אינו מוגבל בסכום.
  + קצב ההטענה בעמדות הטעינה  ופרק הזמן הנדרש לטעינה עשוי להשתנות בהתאם למשתנים שונים, לרבות הספק עמדת הטעינה, תשתית החשמל הזמינה בעמדת הטעינה במועד ההטענה, מאפייני הרכב הנטען ומזג אויר.
  + מובהר, כי ככלל העמדות אינן כוללות כבל טעינה ועל הלקוח לחבר לעמדת הטעינה כבל טעינה ייעודי המתאים לסוג העמדה  ולוודא שהכבל במצב תקין, שלם ובטיחותי. הלקוח יהיה חייב לשפות את המפעילה בגין כל נזק שיגרם לעמדת הטעינה בגין שימוש בשירות באמצעות כבל טעינה שאינו מתאים לעמדת הטעינה ו/או אינו תקין, שלם ובטיחותי. נמצא כבל טעינה בעמדה יהיה הלקוח רשאי לעשות בו שימוש.
  + השימוש בשירות הוא באופן עצמאי על ידי הלקוח והמפעילה אינה מתחייבת לתת תמיכה כלשהי ללקוח לצורך השימוש בשירות. מבלי לגרוע מכך, במקרה של בעיה בשימוש בשירות ו/או צורך לסיוע בפתרון תקלה ניתן לפנות לתמיכה של המפעילה באמצעות פנייה למוקד שירות הלקוחות  או באזור הייעודי לכך באפליקציה.
  + דמי ההטענה בהם יחויב הלקוח יהיו בהתאם לתעריפים העדכניים במועד השימוש בשירות, אשר מופיעים באפליקציה ועשויים להשתנות מעת לעת. לעניין זה יובהר כי השימוש בשירות באמצעות הצ’יפ יהיה גם הוא בהתאם לתעריפים העדכניים כפי שהם מופיעים באפליקציה. למען הסר ספק, בדיקת דמי ההטענה העדכניים למועד ההטענה הנם באחריותו של הלקוח, גם אם הוא עושה שימוש בצ’יפ. כל התעריפים אשר מפורסמים בעמדות הטעינה, ככל שמפורסמים, ובאפליקציה כוללים מע”מ. למען הסר ספק, המפעילה אינה מתחייבת לפרסם את דמי ההטענה על גבי ו/או בסמוך לעמדות הטעינה. המפעילה זכאית לקבוע ולגבות מעת לעת עמלת עסקה חד פעמית בכל טעינה ללקוחות לרבות קביעת עמלת עסקה שונה ללקוחות מזדמנים ולשנות תעריפים אלו בהתאם לשיקול דעתה. מובהר, כי בהתאם לשיקול דעתה הבלעדי של המפעילה תהיה המפעילה רשאית לחייב בגין חיבור לעמדת הטעינה שנמשך לאחר השלמת הטעינה ו/או לאחר פרק זמן מקסימלי הקבוע בסמוך לעמדת הטעינה (להלן- פרק הזמן הנוסף) וכל עוד רכב הלקוח לא נותק מעמדת הטעינה ו/או ופינה את מקום החניה. התעריף לפיו יחויב הלקוח בפרק הזמן הנוסף יופיע באפליקציה ו/או בסמוך לעמדת הטעינה, בהתאם לשיקול דעתה של המפעילה. כמו כן מובהר ללקוח, כי החניה במקום החניה כפופה לחוקי העזר של הרשות המקומית ו/או בעל המקרקעין.
  + חיוב הלקוח בדמי הטענה יעשה באמצעי התשלום התקף שאת פרטיו מסר המלקוח למפעילה. החיוב יעשה באמצעות חשבון הלקוח, ללא תלות בזהות המשתמש בפועל בשירות.
* **מבצעים, הטבות ודרך מימושן**
  + האפליקציה תעודכן מעת לעת במידע אודות מבצעים והטבות המוצעים למשתמשי האפליקציה ו/או למשלמים באמצעות הטלפון הנייד ו/או לכל אדם אחר, ותאפשר השתתפות במבצעים והטבות כאמור. ההשתתפות במבצעים וניצול ההטבות כפופים לתנאי המבצע הרלוונטי ו/או לתנאים שייקבעו על-ידי המפעילה באופן בלעדי.
  + מובהר, כי המפעילה תהא רשאית לשנות את תנאי המבצע ו/או ההטבה, וכן להאריך ו/או לקצר ו/או לסיים את תקופת המבצע ו/או ההטבה, בכפוף להוראות הדין. כן מובהר כי בכל מקרה, מימוש המבצעים וההטבות כפוף למלאי הקיים של המוצר בחברה
* **הסכמות הלקוח**
  + הלקוח מסכים כי השימוש בשירות ו/או בשירותים הנוספים ובחשבון הלקוח הם בעיקרם אישיים, ביתיים או משפחתיים ואינם ניתנים להעברה.
  + הלקוח מסכים כי שימוש בחנייה הסמוכה לעמדת טעינה  היא עבור השימוש בשירות בלבד ולאחר סיום הטעינה, הלקוח (או מי מטעמו) יפנה את רכב הלקוח מהחנייה באופן מידי. אי פינוי הרכב מעמדת טעינה  עם סיום הטעינה, עלול לגרור חיוב נוסף בגין תפיסת העמדה.
  + הלקוח מסכים כי הוא אחראי לכל הפעולות שנעשו או שיעשו במסגרת השימוש בשירות, אף אם אלה לא נעשו בידיעתו או בהסכמתו.
  + הלקוח מסכים כי חיוב הלקוח יקבע בהתאם לנתוני השימוש בשירות בחשבון הלקוח בהתאם לתעריפים החלים במועד השימוש בשירות (הנקובים באפליקציה ו/או בהסכם במסגרתו ניתן השירות ללקוח), הנמצאים בשרתי המפעילה.
  + הלקוח מסכים לשלם עבור כל שימוש בשירות שנעשה באמצעות חשבון הלקוח, אף אם אלה לא נעשו בידיעתו או בהסכמתו.
  + הלקוח מסכים לפרוע כל חוב לחברה בתוך 14 ימים מהמועד בו קיבל דרישה בכתב מהמפעילה לכך.
  + הלקוח מסכים לשאת במלוא הוצאות המפעילה בגין גביית התשלום עבור השימוש בשירות, אם לא יהיה ניתן לגבות את התשלום באמצעי התשלום שמסר הלקוח, מסיבות התלויות בלקוח.
  + הלקוח מסכים לספק לחברה את הנתונים הנדרשים ממכשיר הטלפון הנייד שלו, לרבות נתוני מיקום, לצורך השימוש בשירות או חיובו בגין השימוש בשירות.
  + הלקוח מסכים לשמור את פרטי הזיהוי האישי שלו באופן נסתר ומוגן ולא לגלות אותם לגורם כלשהו, למעט אם נדרש לכך על פי דין.
  + בעת מסירת פרטי הלקוח לרישום לשירות, הלקוח מודע לכך כי יקבל דברי פרסומת מטעם המפעילה בכל אמצעי ההתקשרות, לרבות בדואר אלקטרוני, הודעה אלקטרונית, הודעות SMS, הודעות WhatsApp, פקסימיליה ומערכת חיוג אוטומטי בנוגע לשירות או לשירות מסוג דומה לשירות שלגביהם מסר את פרטיו. הלקוח יהיה רשאי להורות על ביטול ההרשאה לקבלת דברי פרסומת ומסרים שיווקיים, בכתב או בדרך שבה שוגר דבר הפרסומת, לפי בחירת הלקוח. יובהר כי רק סימון התיבה בעניין הסכמה לקבלת דברי פרסומת מטעם המפעילה בעת מסירת פרטי המשתמש לרכישה באתר, תחשב הסכמה לעניין זה. מבלי לגרוע מהאמור לעיל, יובהר כי אי סימון התיבה בעניין הסכמה לקבלת דברי פרסומת מטעם המפעילה בעת הרישום, לא תחשב סירוב לקבלת דבר פרסומת בנוגע למוצר או שירות דומה כאמור, בהתאם להוראות סעיף 30א(ג) לחוק התקשורת (בזק ושידורים), תשמ”ב-1982.
  + לצורך קבלת מידע מותאם אישית לצרכי הלקוח, הלקוח מסכים בזאת לקבל דיוור ישיר כהגדרתו בחוק הגנת הפרטיות, תשמ”א-1981 (“**דיוור ישיר**“) ולשימוש בפרטיו לשם כך. הלקוח יהיה רשאי להורות על ביטול ההרשאה לקבלת דיוור ישיר, במסגרת הדיוור הישיר ככל שיבוצע באמצעים אלקטרוניים ו/או בפניה למוקד שירות הלקוחות.
  + הלקוח מסכים כי המפעילה תשלח לו באמצעות האפליקציה הודעות בדחיפה (Push Notifications) בעניין השירות (או בנוגע לשירותים נוספים), לרבות עדכונים לגבי השירות, חשבון הלקוח וכן דברי פרסומת, עדכונים או מסרים שיווקיים שונים מטעם המפעילה או מי מטעמה בעניין השירות ו/או מוצרים ושירותים אחרים של המפעילה. באפשרות הלקוח לבטל את הרשות לקבלת דברי פרסומת מהאפליקציה באמצעות האפליקציה או שליחת דוא”ל לכתובת [help@greems.io](mailto:help@greems.io) את הרשות לקבלת ההודעות וההתראות בעניין השירות, עדכונים לגבי השירות וחשבון הלקוח לא ניתן לבטל ואולם הלקוח רשאי לבחור את דרך קבלת הודעות שירות אלו ולפחות באחת הדרכים בהגדרות ההתראות שבחשבון האישי של הלקוח.
  + הלקוח מסכים ומודע לכך שהמפעילה עושה שימוש בכלי אנליטיקה שונים (לרבות באמצעות צדדים שלישיים), שבמסגרתם היא מקבלת בין היתר מידע על אופן השימוש של הלקוח בשירות וכן, על האופן בו שמע הלקוח על השירות והחליט להצטרף אליו.
  + הלקוח מסכים שיאספו נתונים ביחס למיקום הטלפון הנייד שלו, בזיקה לשימוש בשירות, לשימוש המפעילה בעצמה ו/או באמצעות צד שלישי; המפעילה ו/או צד שלישי יהיו רשאים לאסוף ו/או לאגור את הנתונים, לפלחם ולנתחם על בסיס אנונימי, לרבות לשם מתן שירותים שונים על-ידי המפעילה ללקוחותיה השונים.
  + רישום לשירותי המפעילה כאמור בתנאי שימוש אלו מהווה הסכמת הלקוח לתנאי השימוש כאמור לעיל גם בשם המשתמשים מטעם הלקוח. הלקוח הינו האחראי הבלעדי לקבלת אישור המשתמשים והסכמתם לתנאי השימוש. הלקוח יפצה וישפה את המפעילה בגין כל טענה, דרישה ו/או תביעה של המשתמשים וזאת כל עוד פעלה המפעילה בהתאם לתנאי השימוש ומדיניות הפרטיות.
* **קישורים ופרסומים**
  + האפליקציה עשויה לכלול קישורים לעמודים, אפליקציות ואתרים שונים ברשת האינטרנט אשר אינם מנוהלים ו/או מופעלים על ידי המפעילה או מי מטעמה. התכנים הכלולים בקישורים אינם מתפרסמים על ידי המפעילה או מטעמה והמפעילה אינה שולטת או מפקחת עליהם. העובדה שהמפעילה מקשרת לתכנים אלה אינה מעידה על הסכמתה לתוכנם ואינה מהווה ערובה לדיוקם, לאמינותם, לעדכניותם או לחוקיותם. המפעילה אינה אחראית לתכנים כאמור ולא תישא בכל אחריות לכל נזק שייגרם לך או לכל צד ג’ כתוצאה מהשימוש בהם. השימוש בעמודים, אפליקציות ואתרים אלו כפופים לתנאי השימוש ותנאי הפרטיות המופיעים בהם, ולא לתנאי השימוש ומדיניות הפרטיות של המפעילה ונעשה על אחריות הלקוח בלבד. אנו ממליצים ללקוח לעיין בקפידה בתנאי השימוש ותנאי הפרטיות של כל עמוד, אפליקציה או אתר כאמור.
  + אין ליצור קישורים לאפליקציה, מכל אתר אינטרנט המכיל תכנים לא חוקיים או המעודדים פעילות בלתי חוקית, לרבות תכנים המעודדים גזענות, הפליה, אלימות או תכנים פורנוגראפיים או פוגעניים אחרים.
  + האפליקציה עשויה לכלול מידע מסחרי הנמסר לפרסום מטעם מפרסמים שונים. פרסום כאמור אינו מהווה המלצה או עידוד לרכוש את השירותים, הנכסים או המוצרים המוצעים בפרסומות. המפעילה או מי מטעמה לא יישאו בכל אחריות לתוכן המידע המסחרי כאמור וכל עסקה שיעשה הלקוח בעקבות מודעה או מידע המתפרסמים באפליקציה תסוכם ישירות בינו לבין המפרסם הנוגע בדבר ולחברה לא תהיה כל אחריות בקשר לכך.
* **הגבלת אחריות ושיפוי**
  + השימוש בשירות ו/או בשירותים הנוספים ו/או באפליקציה ו/או באתר הוא על אחריותו של הלקוח. המפעילה אינה מתחייבת כי השימוש בשירות יהלום את ציפיות הלקוח ו/או יינתן ללא הפסקות ו/או ללא שיבושים ו/או טעויות ו/או כי השירות יהיה חסין מפני גישה בלתי מורשית או מפני קלקולים, תקלות או כשלים בחומרה, בתוכנה ובכל מערכת תקשורת אחרת. אין באמור באפליקציה ובמידע הכלול בה משום הצעה, שידול או ייעוץ לרכישת שירות ו/או מוצר ו/או לביצוע פעולות כלשהן.
  + המפעילה לא תהיה אחראית, וללקוח לא תהיה כל טענה כלפי המפעילה, בגין כל שיבוש ו/או הפרעה ו/או הפסקה ו/או סיכול של השירות מהטעמים הבאים:
    - אי תקינות של הרשת הסלולרית אליה מחוברים מכשיר הטלפון הנייד של הלקוח ו/או עמדת הטעינה;
    - חוסר של רכיבים הנדרשים לצורך השימוש בשירות התלויים בלקוח, לרבות הפעלת שירותי מיקום במכשיר הטלפון הנייד, הפעלת הגרסה העדכנית ביותר של האפליקציה ו/או של מערכת ההפעלה של מכשיר הטלפון הנייד, הפעלת אפשרות לקבל במכשיר הטלפון הנייד התראות ו/או מסרונים מהאפליקציה ו/או המפעילה ושימוש בכבל טעינה תואם.
    - שיבוש ו/או הפסקה של אספקת החשמל לעמדת הטעינה.
    - שיבוש ו/או חסימה, מכל סיבה וסוג שהוא, של הגישה הפיזית לעמדת הטעינה הציבורית.
    - תקלה מכל סוג שהוא בעמדת הטעינה.
    - הפסקת הטעינה לצורך ביצוע תחזוקה בעמדות הטעינה, לרבות ניתוק כבל הטעינה מרכב הלקוח וזאת אף מבלי ליידע את הלקוח. המפעילה תפעל ככל הניתן לחיבור הרכב לעמדת הטעינה עם סיום עבודות התחזוקה בעמדה.
    - אי דיוק או שלמות של המידע המופיע באתר ו/או באפליקציה לגבי מיקום ו/או תקינות עמדות הטעינה.
  + המפעילה לא תהיה אחראית בגין כל נזק שיגרם ללקוח כתוצאה מתמיכה שתספק המפעילה ללקוח לצורך השימוש בשירות.
  + המפעילה לא תהיה אחראית בגין כל נזק שיגרם ללקוח כתוצאה משינוי או הפסקה של השירות או שינוי במיקומן של עמדות הטעינה או במספר עמדות הטעינה המוצעות לשימוש.
  + המפעילה לא תהיה אחראית בגין כל נזק שיגרם ללקוח כתוצאה משימוש בלתי מורשה בחשבון הלקוח, אשר הלקוח לא הודיע לגביו באופן מידי.
  + המפעילה רשאית להפסיק בכל עת את פעילות האפליקציה, כולה או חלקה, או לשנות את מבנה, מראה ועיצוב האפליקציה, את היקף וזמינות השירותים באפליקציה ו/או כל היבט אחר הכרוך באפליקציה. שינויים כאמור עלולים להיות כרוכים בתקלות ובאי-נוחות ולא תהיה ללקוח כל טענה כלפי המפעילה בגין הפסקת פעילות כאמור, בגין שינויים כאמור או בגין תקלות שיתרחשו עקב או אגב ביצועם.
  + מבלי לגרוע מהאמור לעיל, המפעילה תהיה אחראית אך ורק לנזקים הכספיים אשר יגרמו ללקוח, ככל שייגרמו, בשל רשלנותה או בשל הפרת התחייבויותיה על פי תנאי השימוש, עד לסך הכספי של דמי הטענה בגין השימוש המסוים בשירות שבעניינו מועלית טענה כלפי המפעילה. המפעילה לא תהיה אחראית בגין כל נזק נטען לרכוש של הלקוח ו/או מי מטעמו בגין השימוש בשירות וכן לכל נזק ממוני או בלתי ממוני נטען אחר הנוגע לשימוש בשירות לרבות, אובדן הכנסה, מניעת רווח, עוגמת נפש, פגיעה באוטנומיה וכיו”ב.
  + מובהר כי מאחר ומדובר בביצוע פעולות בסביבה מקוונת, אין באפשרותה של המפעילה להבטיח חסינות מוחלטת מפני חדירות למחשביה או חשיפת המידע האגור בידי מבצעי פעולות בלתי חוקיות ועל כן, אם יעלה בידי צד שלישי לחדור למידע אשר שמור בידי המפעילה ו/או להשתמש בו לרעה, לא תהיה ללקוח כל טענה, תביעה או דרישה כלפי המפעילה. כמו כן, במקרים שאינם בשליטת המפעילה, המפעילה לא תהיה אחראית לכל נזק מכל סוג שהוא, עקיף או ישיר שייגרם ללקוח או למי מטעמו, אם מידע כלשהו שמסר יאבד או יגיע לגורם עוין ו/או יעשה בו שימוש שלא בהרשאה.
  + הלקוח מתחייב בזאת לפצות ולשפות את המפעילה ואת כל הפועלים בשמה או מטעמה, מיד עם דרישתה הראשונה, בגין כל נזק, הפסד, חבות או הוצאה, לרבות שכ”ט עו”ד והוצאות משפט אשר יגרמו למי מהם כתוצאה מהשימוש באפליקציה או בשירות על ידי הלקוח או למי מטעמו, לרבות בגין כל מעשה או מחדל של הלקוח העומדים בניגוד להוראות תנאי שימוש, ולרבות בגין כל טענה, דרישה או עילת תביעה של צד שלישי הנובעים מכל מעשה או מחדל של הלקוח או מי מטעמו. המפעילה שומרת לעצמה את הזכות ליטול את ההגנה ואת השליטה הבלעדית בהליך המשפטי בכל עניין כאמור. זכות המפעילה כאמור לא תפטור את הלקוח מהתחייבויותיו לשיפוי בכל מקרה, והלקוח מתחייב לשתף פעולה באופן מלא עם המפעילה או מי מטעמה לצורך כך, לרבות על-ידי מסירת מידע וחומרים שברשותו.
* **הגבלת שימוש**
  + השימוש בשירות מוגבל בהתאם להוראות תנאי שימוש אלה. הלקוח אינו רשאי לעשות אחד מאלה ללא הסכמה מראש ובכתב של המפעילה:
    - שימוש בשירות ו/או באפליקציה שנוגד את הוראות הדין.
    - שימוש בשירות ו/או באפליקציה שאינו בהתאם להוראות שימוש אלה;
    - שימוש מסחרי כלשהו בשירות ו/או באפליקציה;
    - איסוף ושימוש במידע, תיאורים או מחירים כלשהם הנוגעים לשירות;
    - הורדה או העתקה של מידע מהשירות ו/או האפליקציה לטובת גורמים אחרים;
    - כל שימוש בכריית נתונים, רובוטים או כלים דומים המשמשים לאיסוף וחילוץ נתונים מהשירות ו/או מהאפליקציה;
    - שיחזור, שכפול, העתקה, מכירה, הפצה, שידור, פרסום או ניצול בכל דרך אחרת של כל חומר ומידע הקשורים לשירות ו/או האפליקציה;
    - הצגת תכנים מהשירות ו/או האפליקציה ו/או האתר בכל דרך שהיא, באופן המשנה את עיצובם או מחסיר תכנים כלשהם, לרבות פרסומות ותכנים מסחריים;
    - שימוש בשמות ובסימנים המסחריים (בין אם רשומים ובין אם לאו) המוצגים בשירות ו/או באפליקציה ו/או באתר;
    - יצירת או הפצת וירוסים, תוכנות-עוינות ו/או כל אמצעי אחר אשר עלול לפגוע, להרוס, להפריע, או להגביל את השימוש במערכות מחשב, שרתים, חומרה או תוכנה של המפעילה או של כל צד שלישי;
    - הפצת “דואר זבל” או כל שימוש שנועד להתחקות או להטריד אדם אחר בכל דרך שהיא;
    - שימוש למטרות רווח או למטרות מסחריות אחרות.
  + הפרה של איזה מהאיסורים האמורים בסעיף ‏10.1 לעיל תהווה הפרה יסודית של תנאי השימוש, אשר בגינה המפעילה תהיה ראשית להגביל או לחסום את השימוש בשירות, בהתאם לשיקול דעתה, וזאת מבלי לגרוע מכל זכות או תרופה העומדות לחברה על פי דין.
* **פרטיות**
  + הלקוח מכיר בכך ומסכים כי המפעילה עשויה לאסוף נתונים מסוימים ומידע נוסף על הלקוח או מי מטעמו באמצעות האפליקציה. המפעילה מתייחסת בכבוד לפרטיות המשתמשים באפליקציה, ותפעל על פי הוראות כל דין ובהתאם למדיניות הפרטיות אשר זמינה באפליקציה או [**כאן**](https://www.afconev.co.il/%D7%9E%D7%93%D7%99%D7%A0%D7%99%D7%95%D7%AA-%D7%A4%D7%A8%D7%98%D7%99%D7%95%D7%AA-%D7%90%D7%A4%D7%9C%D7%99%D7%A7%D7%A6%D7%99%D7%99%D7%AA-afconev/). הרישום לאפליקציה או עצם השימוש בה מעידים על ההסכמה של הלקוח או מי מטעמו גם לתנאי הפרטיות, אשר הינם חלק בלתי נפרד מתנאי השימוש.
  + המפעילה ו/או מי מטעמה נוקטים באמצעי זהירות סבירים ומקובלים על מנת לשמור, ככל האפשר על סודיות המידע ולמנוע כניסה לא מורשית לאתר ולאפליקציה.
  + הנתונים שימסור הלקוח יישמרו במאגר המידע שבבעלות המפעילה אך ורק למשך הזמן הנדרש והסביר למטרות שלשמן הם נאספו, לפי שיקול דעתה הבלעדי של המפעילה, או עד שהמפעילה תקבל בקשה מפורשת למחיקתם, ובכל מקרה, כנדרש לפי דין.
* **מדיניות ביטול**
  + ביטול עסקה יעשה בהתאם לתנאי העסקה אותה מבקשים לבטל ובכפוף להוראות כל דין הנוגעות לביטול עסקה, לרבות הוראות חוק הגנת הצרכן, התשמ”א–1981 והתקנות שהותקנו מכוחו. במידה ובוטלה עסקה על-ידי הלקוח, בהתאם להוראות הדין ותנאי השימוש, תזכה המפעילה את כרטיס האשראי באמצעותו בוצעה העסקה וככל שבוצעה השיחה בעל פה ימסור הלקוח את פרטי כרטיס האשראי.
  + מבלי לגרוע מהאמור, בכל אחד מהמקרים המפורטים להלן תהיה המפעילה רשאית, מבלי שהדבר יתפרש כנטילת אחריות כלשהי ומבלי לגרוע מיתר הוראות תנאי השימוש, לבטל את העסקה (כולה או חלקה) ו/או לזכות את הלקוח בגינה או לבטל את חיוב כרטיס האשראי שבאמצעותו בוצעה העסקה: (א) במקרה של טעות בתום לב באחד מן הנתונים המפורטים באפליקציה לגבי המוצר ו/או השירות, לרבות מחיר הפריט או תיאורו על בסיסם נערכה העסקה; (ב) במקרה של השבתה או תקלה בפעילותה התקינה של האפליקציה עקב “כוח עליון”, ו/או עקב מקרה של תקלה מהותית במערכת המחשוב, במערכת הטלפונים או במערכות תקשורת אחרות המשרתות את המפעילה, ו/או בכל מקרה אחר בו יעכבו, ימנעו או ישבשו גורמים ו/או אירועים שאינם בשליטת המפעילה את פעילותה התקינה של האפליקציה או את אספקת השירות ו/או המוצרים; ו- (ג) במקרה בו לא עמד הלקוח בהתחייבות מהתחייבויותיו לרבות, אך לא רק, ההתחייבות לתשלום התמורה בגין השירות ו/או המוצר שרכש ו/או בכל מקרה בו מסר הלקוח פרטים לא נכונים ו/או לא מדויקים ו/או לא מושלמים, לרבות במקרה של אי אישור העסקה על-ידי חברת כרטיסי האשראי. התקשרות שבוטלה כאמור לא תזכה את הלקוח בכל סעד שהוא ולא יהיו ללקוח כל טענות כנגד המפעילה בשל כך.
  + הלקוח רשאי בכל עת לפנות אל המפעילה באמצעות משלוח הודעה באפליקציה, בבקשה כי תחסום את ההרשאות לחיוב כרטיס האשראי באפליקציה, הן כתוצאה מאובדן פרטי הזיהוי האישי והן מכל סיבה אחרת.
  + אין בהודעה מטעם הלקוח על ביטול העסקה ו/או התנתקות מהשירות ו/או מחיקת האפליקציה כדי לגרוע מחובתו של הלקוח לשלם לחברה בגין השימוש בשירות עד למועד הביטול/ההתנתקות ו/או המחיקה כאמור.
  + ללקוח אין זכות ביטול בגין חיוב עבור דמי הטענה לשימוש בשירות.
* **מחיקת חשבון הלקוח והמידע הקשור ביחס אליו**
  + לקוח המבקש למחוק את האפליקציה, את החשבון שנפתח עבורו ואת המידע ביחס אליו יהיה רשאי לעשות כן ע״י פניה למוקד המפעילה בכתובת [help@greems.io](mailto:help@greems.io)
* **15**              **שונות**
  + המפעילה תהיה רשאית להעביר ו/או להמחות, בכל עת, את זכויותיה וחובותיה כלפי הלקוח לצד שלישי, ללא הסכמת הלקוח.
  + העדר אכיפה או אי-מימוש זכות או הוראה כלשהן הכלולה בתנאי השימוש על ידי המפעילה לא יהוו ויתור על זכות או הוראה כאמור. כל ויתור על כל הוראה מתנאי שימוש אלו יקבל תוקף רק אם ייערך בכתב וייחתם על ידי המפעילה.
  + אם הוראה כלשהי מתנאי השימוש תוכרז כבלתי חוקית, בטלה, או בלתי ניתנת לאכיפה, מכל סיבה שהיא, אזי הוראה זו תוגבל או תוסר מתנאי השימוש במידה המינימלית הנחוצה ולא תהיה לכך השפעה על תוקפן של יתר ההוראות הנותרות ועל היכולת לאוכפן.
  + על פרשנות ואכיפת תנאי השימוש או על כל פעולה או סכסוך הנובע מהם, יחולו דיני מדינת ישראל ולבית המשפט המוסמך במחוז תל אביב תהיה סמכות השיפוט הבלעדית לדון בכל מקרה של סכסוך או מחלוקת בין המפעילה לבין הלקוח בקשר עם תנאי השימוש.